पाएं अपने शहर की ताज़ा ख़बरें और फ्री ई-पेपरडाउनलोड करें
गोराया. सूरजां गांव में पंचायती जमीन पर बाबा साहेब भीम राव अंबेडकर की प्रतिमा स्थापित करने को लेकर उठा विवाद मंगलवार की शाम थम गया। दोनों पक्ष के तीन-तीन सदस्यों की संयुक्त कमेटी ने यह फैसला लिया कि सोमवार शाम को जिस जगह पर प्रतिमा स्थापित की गई है, वहीं रहेगी।
साथ ही शामलाट की जमीन पर पार्क बनाने के बाद भी उसका नाम नहीं रखा जाएगा। इसके बाद विवाद शांत हुआ। परंतु बुधवार को होने वाला समागम स्थगित कर दिया गया है। अब बैठक के बाद अगला फैसला लिया जाएगा। सोमवार सुबह शुरू हुआ तनाव मंगलवार को भी बना रहा।
सुबह नौ बजे दोनों पक्ष के लोग थाने पहुंचे। इसके बाद सरपंच हरजिंदर सिंह, बसपा नेता राम सरूप सरोय, अमृत भौंसले, एसपीडी राजिंदर सिंह, एसडीएम जसवीर सिंह, डीएसपी परमजीत सिंह पन्नू आदि मौके पर पहुंचे। पुलिस और प्रशासनिक अधिकारियों ने स्थित का जायजा लेने के बाद यह तय किया कि कमेटी बनाई जाए। यह कमेटी जो फैसला करेगी, वह सभी को मानना पड़ेगा।
छह सदस्यीय कमेटी ने लिया फैसला
एसपी डी राजिंदर सिंह ने बताया कि कमेटी में सरपंच हरजिंदर सिंह, पंच जगदीश कौर, पंच कमलेश कौर, मनजीत सिंह ढिल्लों, जगीर सिंह, लंबरदार रामपाल की कमेटी बनाई गई। कमेटी ने तय किया कि प्रतिमा उसी जगह रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn